ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องการขอได้รับยกเว้นไม่อยู่ภายในบังคับของกฎหมายควบคุมสำหรับของหรือวัตถุดิบที่นำเข้าไปในเขตประกอบการเสรี โดยที่เป็นการสมควรกำหนดหลักเกณฑ์ วิธีการและเงื่อนไขการนำของเข้ามาในราชอาณาจักรหรือนำวัตถุดิบภายในราชอาณาจักรเข้าไปในเขตประกอบการเสรีเพื่อผลิตผสม ประกอบ บรรจุหรือดำเนินการอื่นใดกับของนั้นโดยมีวัตถุประสงค์เพื่อส่งออกไปนอกราชอาณาจักรให้ของนั้นได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมการนำเข้ามาในราชอาณาจักรการส่งออกไปนอกราชอาณาจักร การครอบครองหรือการใช้ประโยชน์ซึ่งของดังกล่าวหรือเกี่ยวกับการควบคุมมาตรฐานหรือคุณภาพ การประทับตราหรือเครื่องหมายใด ๆแก่ของนั้น แต่ไม่รวมถึงกฎหมายว่าด้วยศุลกากรอาศัยอำนาจตามความในมาตรา ๔๙ วรรคหนึ่งแห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมติคณะกรรมการการนิคมอุตสาหกรรมแห่งประเทศไทย ในการประชุมครั้งที่ ๘/๒๕๕๕เมื่อวันที่ ๒๔ กรกฎาคม ๒๕๕๕คณะกรรมการการนิคมอุตสาหกรรมแห่งประเทศไทยจึงออกประกาศไว้ ดังต่อไปนี้ข้อ ๑ ในประกาศนี้กฎหมายควบคุม หมายความว่ากฎหมายในส่วนที่เกี่ยวกับการควบคุมการนำของเข้ามาในราชอาณาจักรการส่งออกไปนอกราชอาณาจักรการครอบครองหรือการใช้ประโยชน์ซึ่งของหรือวัตถุดิบที่นำเข้าไปในเขตประกอบการเสรีหรือกฎหมายในส่วนที่เกี่ยวกับการควบคุมมาตรฐานหรือคุณภาพ การประทับตราหรือเครื่องหมายใดๆ แก่ของหรือวัตถุดิบที่นำเข้าไปในเขตประกอบการเสรีแต่ไม่รวมถึงกฎหมายว่าด้วยศุลกากรของ หมายความว่าของที่นำเข้ามาในราชอาณาจักรวัตถุดิบ หมายความว่าวัตถุดิบภายในราชอาณาจักรของหรือวัตถุดิบที่นำเข้าไปในเขตประกอบการเสรี หมายความว่า ของหรือวัตถุดิบที่นำเข้าไปในเขตประกอบการเสรีเพื่อผลิต ผสมประกอบ บรรจุ หรือดำเนินการอื่นใดกับของหรือวัตถุดิบนั้น อันมีลักษณะทำนองเดียวกับการผลิตผสม ประกอบ หรือบรรจุ โดยมีวัตถุประสงค์เพื่อส่งออกไปนอกราชอาณาจักรคำขอ หมายความว่า คำขอนำของหรือวัตถุดิบเข้าไปในเขตประกอบการเสรีข้อ ๒ การขอนำของหรือวัตถุดิบที่จะได้รับยกเว้นไม่อยู่ภายในบังคับของกฎหมายควบคุมเพื่อนำเข้าไปในเขตประกอบการเสรีแบ่งเป็น๒ ประเภท ดังนี้(๑)การขอได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมการนำของเข้ามาในราชอาณาจักรการส่งออกไปนอกราชอาณาจักรการครอบครองหรือการใช้ประโยชน์ซึ่งของหรือวัตถุดิบที่นำเข้าไปในเขตประกอบการเสรีแต่ไม่รวมถึงกฎหมายว่าด้วยศุลกากร(๒)การขอได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมมาตรฐานหรือคุณภาพการประทับตราหรือเครื่องหมายใด ๆ แก่ของหรือวัตถุดิบที่นำเข้าไปในเขตประกอบการเสรีแต่ไม่รวมถึงกฎหมายว่าด้วยศุลกากรข้อ ๓ ของหรือวัตถุดิบที่จะขอได้รับยกเว้นไม่อยู่ภายในบังคับของกฎหมายควบคุมเพื่อนำเข้าไปในเขตประกอบการเสรีต้องมีลักษณะ ดังต่อไปนี้(๑) ของหรือวัตถุดิบนั้นต้องมิใช่ของที่ต้องห้ามนำเข้ามาในราชอาณาจักร(๒)ของหรือวัตถุดิบนั้นต้องไม่ขัดกับสนธิสัญญาหรือข้อตกลงระหว่างประเทศ(๓) ของหรือวัตถุดิบนั้นต้องไม่มีขั้นตอนในการควบคุมอื่นใดเว้นแต่ขั้นตอนในขณะนำเข้า(๔) ของหรือวัตถุดิบนั้นต้องสามารถควบคุมปริมาณการใช้งานและมีการบันทึกบัญชีทางอิเล็กทรอนิกส์ที่สามารถตรวจสอบได้(๕) ของหรือวัตถุดิบนั้นต้องมีสถานที่เก็บที่ปลอดภัย แข็งแรงและในกรณีที่การนำของหรือวัตถุดิบนั้นเข้าไปในเขตประกอบการเสรีเป็นการประกอบกิจการโรงงานการประกอบกิจการโรงงานนั้นต้องเป็นไปตามกฎหมายว่าด้วยโรงงานและกฎหมายอื่นที่เกี่ยวข้องในการพิจารณาลักษณะของของหรือวัตถุดิบตามวรรคหนึ่ง คณะกรรมการ กนอ.จะแต่งตั้งคณะอนุกรรมการขึ้นเพื่อพิจารณาตรวจสอบและให้ความเห็นต่อการขอได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมการนำของเข้ามาในราชอาณาจักรการส่งออกไปนอกราชอาณาจักร การครอบครองหรือการใช้ประโยชน์ซึ่งของหรือวัตถุดิบที่นำเข้าไปในเขตประกอบการเสรีเมื่อคณะอนุกรรมการพิจารณาตรวจสอบเสร็จแล้ว ให้แจ้งผลการพิจารณาและความเห็นต่อกนอ. เพื่อดำเนินการต่อไปข้อ ๔ ผู้ที่ประสงค์จะนำของหรือวัตถุดิบที่จะขอได้รับยกเว้นไม่อยู่ภายในบังคับของกฎหมายควบคุมเข้าไปในเขตประกอบการเสรีจะต้องเป็นผู้ที่ได้รับอนุญาตให้ประกอบกิจการในเขตประกอบการเสรีโดยให้ยื่นคำขอต่อ กนอ. ตามแบบที่ กนอ. กำหนด อย่างน้อยต้องประกอบด้วยข้อมูลดังต่อไปนี้(๑) ชนิดและปริมาณของของหรือวัตถุดิบที่นำเข้า ระยะเวลาที่นำเข้าการจัดเก็บ และการส่งออก(๒) ขบวนการผลิต (Flow Chart)(๓) สูตรการผลิต(๔) สำเนาภาพถ่ายของของหรือวัตถุดิบที่จะนำเข้า(๕) สำเนาภาพถ่ายของของหรือวัตถุดิบที่จะส่งออก(๖) แบบแปลนของสถานที่เก็บของหรือวัตถุดิบ(๗) เส้นทางการขนส่งและพาหนะที่ใช้ในการขนส่ง(๘)หนังสือรับรองการจดทะเบียนเป็นนิติบุคคลที่กระทรวงพาณิชย์ออกให้ไม่เกิน ๖ เดือน(๙) หลักฐานหรือเอกสารอื่น ๆ ถ้ามีข้อ ๕ เมื่อ กนอ.ได้รับคำขอตามข้อ ๔ แล้ว ให้ตรวจสอบคุณสมบัติของผู้ยื่นคำขอ เอกสารและหลักฐานว่ามีความถูกต้องครบถ้วนหรือไม่ให้แล้วเสร็จภายใน๗ วันทำการนับแต่วันที่ กนอ. ได้รับคำขอ ในกรณีที่ไม่ถูกต้องครบถ้วน ให้ กนอ.แจ้งให้ผู้ยื่นคำขอแก้ไขเพิ่มเติมหรือจัดส่งเอกสารหรือหลักฐานให้ถูกต้องครบถ้วนภายในระยะเวลาที่ กนอ. กำหนดหากผู้ยื่นคำขอไม่ปฏิบัติตามภายในระยะเวลาที่กำหนดในหนังสือแจ้งให้ถือว่าละทิ้งคำขอนั้น และให้ กนอ. จำหน่ายเรื่องออกจากสารบบข้อ ๖ ในกรณีที่ กนอ.ตรวจสอบคุณสมบัติของผู้ยื่นคำขอเอกสารและหลักฐานของคำขอได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมการนำของเข้ามาในราชอาณาจักรการส่งออกไปนอกราชอาณาจักร การครอบครองหรือการใช้ประโยชน์ซึ่งของหรือวัตถุดิบที่ขออนุญาตนำเข้าไปในเขตประกอบการเสรีแล้วหากเห็นว่ามีความถูกต้องครบถ้วน ให้ กนอ. นำเสนอคณะอนุกรรมการพิจารณาภายใน ๓๐วันทำการนับแต่วันที่ผู้ยื่นคำขอจัดส่งเอกสารและหลักฐานถูกต้องครบถ้วนให้คณะอนุกรรมการตรวจสอบลักษณะของของหรือวัตถุดิบตามข้อ ๓รวมทั้งพิจารณาคำขอตามข้อ ๔ ให้แล้วเสร็จภายใน ๓๐วันทำการนับแต่วันที่ได้รับเรื่องจาก กนอ.เมื่อคณะอนุกรรมการเห็นควรอนุญาตให้นำของหรือวัตถุดิบเข้าไปในเขตประกอบการเสรีได้ให้กำหนดประเภทหรือชนิดของของหรือวัตถุดิบที่จะนำเข้าไว้ในใบรับรองรวมทั้งกำหนดเวลาสำหรับการนำของหรือวัตถุดิบเข้าไปในเขตประกอบการเสรีไว้แต่ทั้งนี้ต้องไม่เกินหนึ่งปีนับแต่วันที่ออกใบรับรองนั้นโดยนับถึงสิ้นปีปฏิทินของปีนั้นและให้ กนอ.แจ้งผลการพิจารณาพร้อมทั้งออกใบรับรองชนิดของของหรือวัตถุดิบนั้นแก่ผู้นำเข้า หน่วยงานซึ่งมีอำนาจหน้าที่ตามกฎหมายควบคุมนั้นๆและเจ้าหน้าที่ศุลกากรทราบเพื่อปฏิบัติพิธีการศุลกากรเกี่ยวกับการนำของหรือวัตถุดิบเข้าไปในเขตประกอบการเสรีตามหลักเกณฑ์วิธีการ และเงื่อนไขที่อธิบดีกรมศุลกากรกำหนด ทั้งนี้ ให้ กนอ. ดำเนินการดังกล่าวให้แล้วเสร็จภายใน๗ วันทำการ นับแต่วันที่ กนอ. ได้รับแจ้งผลการพิจารณาจากคณะอนุกรรมการกรณีที่ของหรือวัตถุดิบที่จะนำเข้าไปในเขตประกอบการเสรีเป็นของหรือวัตถุดิบประเภทหรือชนิดของของหรือวัตถุดิบที่คณะอนุกรรมการได้เคยพิจารณาอนุญาตแล้วตามวรรคสองให้ กนอ. พิจารณาอนุญาตให้นำของหรือวัตถุดิบเข้าไปในเขตประกอบการเสรีได้โดยไม่ต้องเสนอคณะอนุกรรมการพิจารณาอีกและให้ กนอ.แจ้งผลการพิจารณาพร้อมทั้งออกใบรับรองชนิดของของหรือวัตถุดิบนั้นแก่ผู้นำเข้าหน่วยงานซึ่งมีอำนาจหน้าที่ตามกฎหมายควบคุมนั้น ๆ และเจ้าหน้าที่ศุลกากรทราบเพื่อปฏิบัติพิธีการศุลกากรเกี่ยวกับการนำของหรือวัตถุดิบเข้าไปในเขตประกอบการเสรีตามหลักเกณฑ์วิธีการ และเงื่อนไขที่อธิบดีกรมศุลกากรกำหนด ทั้งนี้ ให้ กนอ.ดำเนินการดังกล่าวให้แล้วเสร็จภายใน ๗ วันทำการนับแต่วันที่ กนอ.ได้พิจารณาแล้วเสร็จใบรับรองตามวรรคสองและวรรคสามให้มีอายุคราวละไม่เกินหนึ่งปีนับแต่วันที่ออกใบรับรองนั้น และให้เป็นไปตามแบบที่กนอ. กำหนดข้อ ๗ ในกรณีที่ กนอ.ตรวจสอบคุณสมบัติของผู้ยื่นคำขอเอกสารและหลักฐานของคำขอได้รับยกเว้นไม่อยู่ภายในบังคับของกฎหมายในส่วนที่เกี่ยวกับการควบคุมมาตรฐานหรือคุณภาพการประทับตราหรือเครื่องหมายใด ๆแก่ของนั้นแล้วเห็นควรอนุญาตให้นำของหรือวัตถุดิบเข้าไปในเขตประกอบการเสรีได้ ให้กนอ.แจ้งผลการพิจารณาพร้อมทั้งออกใบรับรองชนิดของของหรือวัตถุดิบนั้นแก่ผู้นำเข้าทราบเพื่อปฏิบัติพิธีการศุลกากรเกี่ยวกับการนำของหรือวัตถุดิบเข้าไปในเขตประกอบการเสรีตามหลักเกณฑ์วิธีการ และเงื่อนไขที่อธิบดีกรมศุลกากรกำหนด ทั้งนี้ ให้ กนอ.ดำเนินการดังกล่าวให้แล้วเสร็จภายใน ๗ วันทำการนับแต่วันที่ กนอ.ได้พิจารณาตรวจสอบแล้วเสร็จใบรับรองตามวรรคหนึ่งให้มีอายุคราวละไม่เกินหนึ่งปีนับแต่วันที่ออกใบรับรองนั้นโดยนับถึงสิ้นปีปฏิทินของปีนั้นและให้เป็นไปตามแบบที่ กนอ. กำหนดข้อ ๘ ผู้ประกอบกิจการต้องจัดทำรายงานการนำของหรือวัตถุดิบเข้าไปในเขตประกอบการเสรีตามข้อ๔ ตามแบบที่ กนอ. กำหนด โดยให้ยื่นแบบรายงานดังกล่าวต่อ กนอ. ภายใน ๑๕ วัน นับแต่วันสิ้นเดือนของทุกๆ เดือนข้อ ๙ ในกรณีที่ผู้นำเข้าของหรือวัตถุดิบตามข้อ ๔ประสงค์จะขอรับสิทธิประโยชน์ตามมาตรา ๔๘ (๒)แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ ต้องดำเนินการตามหลักเกณฑ์ วิธีการ และเงื่อนไขที่ผู้ว่าการ กนอ. กำหนดข้อ ๑๐ ให้ผู้ว่าการรักษาการตามประกาศนี้และให้มีอำนาจออกระเบียบหรือประกาศเพื่อปฏิบัติตามประกาศนี้ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๖ สิงหาคม พ.ศ. ๒๕๕๕วิฑูรย์สิมะโชคดีประธานกรรมการการนิคมอุตสาหกรรมแห่งประเทศไทยปริยานุช/ผู้จัดทำ๑๒ ตุลาคม ๒๕๕๕ปณตภร/ผู้ตรวจ๒๖ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕๔ ง/หน้า ๓๔/๑๐ ตุลาคม ๒๕๕๕